|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2023. július 12 - ei**

**rendkívüli ülésére**

**Tárgy:**  Pályázat kiírása a Nagy Diófa u. 34. szám alatti civil közösségi központ működtetésére

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A 34275/0/A/4 helyrajzi számon nyilvántartott, természetben a 1072 Budapest, Nagy Diófa u. 34. fszt. 1. szám alatt kialakított civil közösségi központ működtetésére a Képviselő-testület 131/2022. (V.25.) határozata alapján pályázati felhívás került közzétételre (előterjesztés 1. melléklet). A pályázat elbírálása során a Képviselő-testület 204/2022. (VII.13.) határozatával a Slam Poetry Magyarország Egyesület pályázatát nyilvánította nyertes pályázatnak (előterjesztés 2. melléklete), amely alapján az Önkormányzat együttműködési megállapodást kötött az Egyesülettel (előterjesztés 3. melléklete) 2022. október 14. napján egy év határozott időtartamra.

A civil közösségi központ a megállapodás V.1. pontja alapján lefolytatott névadó pályázat eredményeképp a Klaudió Civil Központ nevet viseli.

A pályázati felhívás II. 2.1 pontja és az együttműködési megállapodás III. 4. pontja értelmében *„Amennyiben a szerződés hatályának megszűnésétől számított 90 napot megelőzően egyik fél sem kezdeményezi a megállapodás megszüntetését, a megállapodás további négy év időtartamra automatikusan meghosszabbodik. Ennek tényéről az Önkormányzat írásban értesíti az Egyesületet.”*

A fentiek alapján javaslom a megállapodás megszüntetését és új pályázat kiírását a Klaudió Civil Központ üzemeltetésére a határozati javaslat 1-6. melléklete szerint.

A nemzeti vagyonról szóló 2011. évi CXCVI. törvény 11. § (16) bekezdése irányadó az ingatlan hasznosítása tekintetében :

*„11.§ (16) Törvényben, valamint a helyi önkormányzat tulajdonában álló nemzeti vagyon tekintetében törvényben vagy a helyi önkormányzat rendeletében meghatározott értékhatár feletti nemzeti vagyont hasznosítani – ha törvény kivételt nem tesz – csak versenyeztetés útján, az összességében legelőnyösebb ajánlatot tevő részére, a szolgáltatás és ellenszolgáltatás értékarányosságával lehet.”*

# Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló, Budapest Főváros VII. Kerület Erzsébetváros Önkormányzat Képviselő-testületének 11/2012. (III.26.) önkormányzati rendelete 5.§ (2) bekezdése alapján:

# 5. § (2) A Képviselő-testület gyakorolja a tulajdonosi jogokat

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24. § (2) bekezdése szerinti ún. nem nevesített tulajdonosi nyilatkozatok megtételét) esetében;*

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2023. (VII.12.) határozata a Klaudió Civil Központ működtetéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a Klaudió Civil Központ (1072 Budapest, Nagy Diófa u. 34.) működtetése tárgyában 2022. október 14. napján a Slam Poetry Magyarország Egyesülettel megkötött együttműködési megállapodást a megállapodás III.1. pontja szerinti időtartam lejártát követően nem hosszabbítja meg.
2. a civil közösségi központ működtetésére vonatkozóan pályázati felhívást tesz közzé a határozat 1. melléklete szerinti tartalommal.
3. a pályázati felhívások helyben szokásos módon történő közzétételéről a Humánszolgáltató Iroda gondoskodik.
4. a nyertes pályázóval kötendő szerződés megkötéséhez szükséges fedezetet a 2023. évi költségvetés 5701 Egyéb működési célú támogatások államháztartáson belülre előirányzaton a „Slam Poetry Magyarország Egyesület támogatása (civil közösségi központ működése)” sorról átcsoportosítással biztosítja.

**Felelős:** Niedermüller Péter polgármester

**Határidő**: 2023. július 15.

Budapest, 2023. június 30.

Szücs Balázs

alpolgármester

**Mellékletek:**

Előterjesztés melléklete

1. melléklet: 131/2022. (V.25.) határozat és pályázati felhívás
2. melléklet: 204/2022. (VII.13.) határozat
3. melléklet: Együttműködési megállapodás

Határozati javaslat melléklete:

1. melléklet: Pályázati felhívás és mellékletei

(Alaprajz, Pályázati adatlap, Összeférhetetlenségi nyilatkozat, Közzétételi kérelem, Átláthatósági nyilatkozat)