|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság, Művelődési, Kulturális és Szociális Bizottság

**ELŐTERJESZTÉS**

A Képviselő-testület 2023. július 12 - ei

rendkívűli ülésére

**Tárgy:** Javaslat a Klauzál téren felállítandó „Gettó emlékmű” megvalósítására vonatkozó végleges terv jóváhagyására, a kivitelezéshez szükséges pénzügyi fedezet biztosítására és a kivitelezés lebonyolítására

**Készítette:**

Sólyom Benedek

főépítész

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. Kerület Erzsébetváros Önkormányzatának Képviselő-testülete (a továbbiakban: Képviselő-testület) nyilvános ötletpályázatot írt ki a VII. kerületi Klauzál téren felállítandó köztéri alkotás létrehozására a 328/2021. (IV.09.) számú határozatával.

A zsűri egybehangzó véleménye alapján a Hetedik Műterem pályázata fejezi ki legjobban a Klauzál tér történetét. Egyértelműen a helyhez kívánkozik az elképzelés, nyitott koncepció, amely gondolkodásra készteti a látogatót. Az alkotás maga alkalmas arra, hogy az itt eltemetett áldozatok hozzátartozóit is bevonja az emlékezésbe, így biztosítva a társadalmasítást is.

A fentiek alapján a Képviselő-testület a 78/2022. (III.18.) számú határozatával úgy döntött, hogy a Klauzál téren felállítandó „Gettó emlékmű” ötletpályázatára beérkezett pályaművek közül a Hetedik Műterem Kft. koncepciója kerüljön megvalósításra, a végleges terv a Bíráló Bizottság jóváhagyását követően kerüljön előterjesztésre a Képviselő-testület elé.

A Képviselő-testület döntése alapján az Önkormányzat szerződést kötött a Hetedik Műterem Kft.-vel az egyeztetési terv (amely a Képviselő-testület általi elfogadással véglegessé válik, ezért a továbbiakban végleges tervként hivatkozunk rá) és a műszaki kiviteli tervek elkészítésére.

A „Gettó emlékmű” végleges tervének költségbecslése alapján mindösszesen nettó 18.850.000,-Ft, azaz Tizennyolcmillió-nyolcszázötvenezer forint a megvalósítás költsége. Ennek alapján javasoljuk a megvalósításhoz bruttó 25.000.000,-Ft + 10 % tartalék keret (bruttó 2.500.000.-Ft), összesen bruttó 27.500.000,-Ft, azaz Huszonhétmillió-ötszázezer forint költségkeretet biztosítani.

Magyarország helyi önkormányzatairól szóló 42. § 8. pontja szerint a képviselő-testület hatásköréből nem ruházható át a közterület elnevezése, köztéri szobor, műalkotás állítása.

Kérem a Tisztelt Képviselő-testületet az előterjesztés megtárgyalására és a határozati javaslatok elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2023. (VII.12.) határozata a Klauzál téren felállítandó „Gettó emlékmű” megvalósítására vonatkozó végleges terv jóváhagyására, a kivitelezéshez szükséges pénzügyi fedezet biztosítására a kivitelezés lebonyolítására**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. a Hetedik Műterem Kft. által készített „*Klauzál téren felállítandó Gettó-emlékmű Budapest Főváros VII. kerület Klauzál téren és az egykori gettó-határ által átszelt 16 utcametszetben elhelyezendő jelek egyeztetési terv*”-et mint végleges tervet elfogadja és jóváhagyja.

2. elfogadja, hogy az 1. pontban meghatározott végleges terv megvalósításának költsége legfeljebb bruttó 25.000.000,- forint + 10 % tartalék keret (bruttó 2.500.000,-Ft), összesen bruttó 27.500.000,-Ft, azaz bruttó huszonhétmillió – ötszázezer forint.

3. felkéri a Polgármestert, hogy gondoskodjon a végleges terv kivitelezési munkáihoz szükséges pénzügyi fedezet biztosításáról a 7201 cím Veszélyhelyzet tartalék kerete sor terhére.

4. felkéri a Polgármestert, hogy gondoskodjon az 1. pontban körülírt műalkotás kivitelezésével kapcsolatos intézkedések megtételéről.

Felelős: Szücs Balázs alpolgármester

Határidő: 1-3. pont tekintetében azonnal, 4. pont tekintetében 2023. szeptember 30.

Budapest, 2023. június 20.

Szücs Balázs

alpolgármester

Az előterjesztés mellékletei:

1. Pályázati felhívás elfogadásáról szóló 328/2021. (IV.09.) Képviselő-testületi határozat és melléklete
2. 78/2022. (III.18.) számú Képviselő-testületi határozat
3. Hetedik Műterem Kft. által készített 2023.06.08-ai keltezésű „*Klauzál téren felállítandó Gettó-emlékmű Budapest Főváros VII. kerület Klauzál téren és az egykori gettó-határ által átszelt 16 utcametszetben elhelyezendó jelek egyeztetési terv*”