|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**A Képviselő-testület 2023. július 12 - ei**

**rendkívüli ülésére**

|  |  |
| --- | --- |
| **Tárgy:** | Tulajdonosi döntés a Budapest belterület 34268 és 34269 helyrajzi szám alatt nyilvántartott, természetben a 1074 Budapest, Dob utca 37-41. szám alatt található telkek hasznosítására kiírt pályázati eljárás eredményének kihirdetése tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzat Képviselő-testületének 181/2023. (V.17.) számú határozatával úgy döntött, hogy a Budapest belterület 34268 és 34269 helyrajzi szám alatt nyilvántartott, természetben a 1074 Budapest, Dob utca 37-41. szám alatt található ingatlan 892 m2 területű ingatlanrészét versenyeztetési eljárás útján bérbeadja. A pályázati felhívás közzétételére, a pályázati eljárás lefolytatására és a pályázati eljárás eredményének Képviselő-testület elé történő előterjesztésére az EVIN Nonprofit Zrt. lett felkérve.

2023. május 22. napján kiírásra került a Budapest belterület 34268 és 34269 helyrajzi szám alatt nyilvántartott, természetben a 1074 Budapest, Dob utca 37-41. szám alatt található ingatlan 892 m2 területű ingatlanrészének bérbeadás útján történő hasznosításatárgyú pályázat. A pályázati felhívás felkerült Erzsébetváros Önkormányzata és az EVIN Nonprofit Zrt. honlapjára.

A pályázati eljárás lényeges adatai:

**Döntéshozó:** Budapest Főváros VII. kerület Erzsébetváros Önkormányzatának Képviselő-testülete

**Kiíró:** EVIN Erzsébetvárosi Ingatlangazdálkodási Nonprofit Zrt.

**A pályázati eljárás tárgya:** „a Budapest belterület 34268 és 34269 helyrajzi szám alatt nyilvántartott, természetben a 1074 Budapest, Dob utca 37-41. szám alatt található ingatlan 892 m2 területű ingatlanrészének bérbeadás útján történő hasznosítása”

**Bérleti szerződés tervezett időtartama:** határozott idejű bérleti szerződés, legfeljebb 2024. december 31. napjáig, amely évente meghosszabbítható.

**Az ingatlanra vonatkozó legfontosabb adatok:**

Ingatlan címe: 1074 Budapest, VII. kerület Dob u. 37-41.

Helyrajzi szám: 34268 és 34269

Telkek önkormányzati tulajdoni hányada: 1/1

Alapterület: 892 m2

**Meghirdetés napja:** 2023. május 22.

**Benyújtási határidő**: 2023. június 5. 12:00 óra

**A legalacsonyabb megajánlható bérleti díj:** 500.000 Ft/hó + ÁFA

**Pályázati biztosíték összege:** bruttó bérleti díj 3 havi összege, azaz 1.500.000,- Ft + ÁFA

**Bontás időpontja:** 2023. június 5. 13:00 óra. A bontási eljárásra közjegyző jelenlétében került sor, melynek során megállapítást nyert, hogy összesen 2 darab pályázat került beadásra, melyek mindenben megfeleltek a pályázati felhívásban foglalt feltételeknek, így érvényesnek tekinthetőek. A bontási eljárásról jegyzőkönyv készült.

**Bírálat időpontja:** 2023. június 7. 10:30 óra. A beérkezett pályázatok elbírálását az EVIN Nonprofit Zrt. által felkért személyekből álló szakmai Bírálóbizottság végezte el. A bírálati eljárásra vonatkozó részletes információkat, valamint a Bírálóbizottság pályázat nyertesére tett javaslatát a jelen előterjesztés mellékletét képező bírálóbizottsági jegyzőkönyv tartalmazza.

A Bírálóbizottság által előterjesztett szakmai döntési javaslat alapján javasoljuk az Oázis Kertészeti Kft. (székhely: 2092 Budakeszi, Bianka u. 6.; adószám: 10741904-2-13; cégjegyzékszám: 13-09-065247; képviseli: Boross Dávid és Boross Bence ügyvezető) pályázati eljárás nyerteseként történő kihirdetését, valamint a bérleti szerződés megkötésének jóváhagyását.

A Képviselő-testület döntési hatásköre a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III. 26.) sz. önkormányzati rendelet 5. § (2) szakaszán alapul.

***A Rendelet 5. § bekezdése értelmében***

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről – a továbbiakban együtt: vagyonról – rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24.§ (2) bekezdése szerinti ún. nem nevesített tulajdonosi nyilatkozatok megtételét) esetében;*

Kérem a tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzat Képviselő-testületének …/2023. (VII.12.) határozata a Budapest belterület 34268 és 34269 helyrajzi szám alatt nyilvántartott, természetben a 1074 Budapest, Dob utca 37-41. szám alatt található ingatlan bérbeadás útján történő hasznosítása tárgyában kiírt pályázat eredményének kihirdetése tárgyában**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. Budapest Főváros VII. kerület Erzsébetváros Önkormányzat tulajdonában lévő, Budapest belterület 34268 és 34269 helyrajzi szám alatt nyilvántartott, természetben a 1074 Budapest, Dob utca 37-41. szám alatt található ingatlan 892 m2 területű ingatlanrészének bérbeadás útján történő hasznosítása tárgyában kiírt pályázati eljárást érvényesnek és eredményesnek nyilvánítja.
2. Budapest Főváros VII. kerület Erzsébetváros Önkormányzat tulajdonában lévő, Budapest belterület 34268 és 34269 helyrajzi szám alatt nyilvántartott, természetben a 1074 Budapest, Dob utca 37-41. szám alatt található ingatlan 892 m2 területű ingatlanrészének bérbeadás útján történő hasznosítása tárgyában kiírt pályázati felhívásra beérkezett 2 darab pályázatot érvényesnek nyilvánítja.
3. Budapest Főváros VII. kerület Erzsébetváros Önkormányzat tulajdonában lévő, Budapest belterület 34268 és 34269 helyrajzi szám alatt nyilvántartott, természetben a 1074 Budapest, Dob utca 37-41. szám alatt található ingatlan 892 m2 területű ingatlanrészének bérbeadás útján történő hasznosítása tárgyában kiírt pályázati eljárás nyerteseként az Oázis Kertészeti Kft.-t (székhely: 2092 Budakeszi, Bianka u. 6.; adószám: 10741904-2-13; cégjegyzékszám: 13-09-065247; képviseli: Boross Dávid és Boross Bence ügyvezető**)** hirdeti ki azzal, hogy a nyertes pályázó visszalépése vagy kiesése esetén a második helyezett pályázó, azaz a Magyarországi Autonóm Orthodox Izraelita Hitközség (székhely:1074 Budapest, Dob utca 35.; adószám: 19819583-2-42; nyilvántartási szám: 00006/2012; képviseli: Keszler Gábor elnök) minősül nyertesnek.
4. A nyertes pályázó által a Budapest Főváros VII. kerület Erzsébetváros Önkormányzata K&H Banknál vezetett 10403239-00033034-00000007 számú letéti számlájára átutalt pályázati biztosíték összege az óvadék összegébe beszámításra, a második helyezett pályázó esetében 30 napon belül visszafizetésre kerül.
5. felkéri az EVIN Nonprofit Zrt-t, hogy a pályázati eljárás eredményéről a pályázókat 8 napon belül tájékoztassa.
6. felkéri az EVIN Nonprofit Zrt-t a bérleti szerződés Budapest Főváros VII. kerület Erzsébetváros Önkormányzata nevében történő megkötésére.

**Felelős:** Niedermüller Péter polgármester

**Határidő:** 1-3. pont esetében azonnal

4. pont esetében 30 nap

5. pont esetében 8 nap

6. pont esetében 30 nap

Budapest, 2023. június 27.

Dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletei:

* 181/2023. (V.17.) Képviselő-testületi határozat
* Pályázati felhívás
* Bontási jegyzőkönyv
* Közjegyzői tanúsítvány a bontási eljárásról
* Oázis Kertészeti Kft. pályázata
* Magyarországi Autonóm Orthodox Izraelita Hitközség pályázata
* Bírálóbizottsági jegyzőkönyv
* Oázis Kertészeti Kft. - kiegészítés