Iktatószám: VIII/\_\_\_\_\_\_\_\_\_\_\_\_\_\_\_\_\_\_\_\_\_\_

**KÖZSZOLGÁLTATÁSI KERETSZERZŐDÉS**

**Egységes szerkezetben az 1-8. számú módosításokkal**

amely létrejött

egyrészről

**Budapest Főváros VII. kerület** **Erzsébetváros Önkormányzata** (székhely: 1073 Budapest, Erzsébet krt. 6., törzskönyvi azonosító szám: 735704, KSH statisztikai számjel: 15735708-8411-321-01, adóazonosító szám: 15735708-2-42, fizetési számlaszáma: 11784009-15507008, képviseli: Niedermüller Péter polgármester, (továbbiakban: Önkormányzat),

másrészről

**ERöMŰVHÁZ Erzsébetvárosi Összevont Művelődési Központ Nonprofit Korlátolt Felelősségű Társaság** (székhely: 1075 Budapest, Király u. 11., Cg.: 01-09-989563, adószám: 24081203-2-42; bankszámlaszám: ERSTE Bank Hungary Zrt. 11600006-00000000-79874382; képviseli: Runda Margit ügyvezető), mint Szolgáltató (a továbbiakban: ERöMŰVHÁZ Nonprofit Kft.)

(Önkormányzat és az ERöMŰVHÁZ Nonprofit Kft. továbbiakban együttesen: Felek) között, alulírott helyen és napon, az alábbiak szerint:

**I.**

**A szerződés jogi forrásai[[1]](#footnote-1)**

Felek együttműködésének jogszabályi alapja a muzeális intézményekről, a nyilvános könyvtári ellátásról és a közművelődésről szóló 1997. évi CXL törvény (a továbbiakban: Kult. törvény) 76. § (2) bekezdése, és a 79. §-a, továbbá Budapest Főváros VII. kerület Erzsébetváros Önkormányzata Képviselő-testületének a helyi közművelődési feladatok ellátásáról szóló 13/2021. (II.17.) önkormányzati rendelete. A rendelet határozza meg az Önkormányzat közművelődési közfeladat ellátásának szervezeti kereteit és rögzíti, hogy azokat elsősorban az általa alapított 100%-ban saját tulajdonban lévő ERöMÜVHÁZ Nonprofit Kft. tevékenységével biztosítja a megkötött közszolgáltatási szerződés alapján. A közszolgáltatási keretszerződés Budapest Főváros VII. kerület Erzsébetváros Önkormányzata Képviselő-testületének 468/2016.(XII.15.) határozata alapján jött létre, mely alapján rögzíti a Felek megállapodásának tartalmát. A szerződést módosította a Képviselő-testület 227/2017. (VI.16.) számú, a 439/2017. (XII.12.) számú, a 274/2018. (IX.07.) számú, a 159/2019 (V.29.) számú, a 392/2019. (XII.18.), a 177/2021. (II.17.), a 249/2022. (X.19.) számú, valamint a …. számú határozata.

II.

**A szerződés célja**

1. [[2]](#footnote-2)Az Önkormányzat Budapest Főváros VII. kerület Erzsébetváros polgárainak közösségi művelődését szolgáló, a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. §-ában önkormányzati feladatként megfogalmazott közfeladat, kulturális szolgáltatás, ezen belül a közművelődési tevékenység támogatásának ellátásával az **ERöMŰVHÁZ Erzsébetvárosi Összevont Művelődési Központ Nonprofit Korlátolt Felelősségű Társaságot -** az Európai Unió működéséről szóló szerződés 106. cikke (2) bekezdésének az általános gazdasági érdekű szolgáltatások nyújtásával megbízott egyes vállalkozások javára közszolgáltatás ellentételezése formájában nyújtott állami támogatásra való alkalmazásáról szóló 2012/21/EU bizottsági határozatban (HL L 7., 2012.1.11., 3-10. o.) foglaltak figyelembe vételével - a 2017. január 01-től 2025. december 31-ig tartó határozott időtartamra megbízza az e szerződésben felsorolt közművelődési alapszolgáltatások biztosításával, valamint közművelődési intézmény működtetésével.

2. Felek rögzítik, hogy a közművelődés területén egymás érdekeinek kölcsönös figyelembevételével együtt kívánnak működni. A kulturális színterek és lehetőségeik kihasználásával a színvonalas közművelődési szolgáltatás minőségének javítását, a kerület polgárságának érdeke és igénye szerinti választék biztosítását célozzák meg.

3. A közművelődési közszolgáltatási feladatokat az ERöMŰVHÁZ Nonprofit Kft. székhelyén és az alapító okiratában felsorolt telephelyeken alapító okirata alapján jogosult végezni. A tevékenységeit, várható kiadásait és a tevékenységével összefüggően várt bevételeket az ERöMŰVHÁZ Nonprofit Kft. Képviselő-testület által jóváhagyott éves közszolgáltatási terve tartalmazza.

4. Erzsébetváros Önkormányzata megbízza az ERöMŰVHÁZ Nonprofit Kft-t, hogy tevékenységét a kerület kulturális életének hagyományait figyelembe véve tervezze és végezze, ennek érdekében működjön együtt a kulturális szolgáltatást nyújtó kerületi szervezetekkel.

III.

**A szerződés tárgya[[3]](#footnote-3)**

Budapest Főváros VII. kerület Erzsébetváros Önkormányzata, mint alapító megbízza az ERöMŰVHÁZ Nonprofit Kft-t a Kult. törvény 76. § (3) bekezdése szerinti közművelődési alapszolgáltatások biztosításával, közművelődési intézmény működtetésével és kapcsolódó tevékenységek (kulturális szolgáltatási feladatok) ellátásával a következőkben részletezett feladatok szerint az alapító okirata szerinti székhelyén és telephelyein, részint ingyenesen, részint kedvezményes térítési díj ellenében:

1. Az ERöMŰVHÁZ Nonprofit Kft. 1075 Budapest, Király u. 11. szám alatti székhelyén K11 Rendezvényközpont és Művelődési Ház elnevezéssel közművelődési intézményt működtet,
2. A művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása alapszolgáltatás körében:
3. a kerületi lakosság köréből érdeklődési körük, igényeik, életkoruk alapján szerveződő kisközösségek részére, a felmerült igények figyelembevételével előadásokat, klub jellegű összejöveteleket, programokat szervez,
4. székhelyén és telephelyein klubok, körök, művészeti csoportok részére helyiséget, igény esetén szakmai segítséget biztosít,
5. a kerületi székhellyel rendelkező civil szervezetek számára programjaik, eseményeik megvalósításához kedvezményes áron helyiséget biztosít.
6. A közösségi és társadalmi részvétel fejlesztése alapszolgáltatás körében:
7. a gyermek és ifjúsági korosztály művelődési, kulturális életének fejlődése, az előadó- és alkotóművészetek iránti érdeklődésének felkeltése érdekében programokat, klubokat szervez,
8. a kerület időskorú lakossága számára szórakozási és egészségmegőrző programokat biztosít, kiemelt figyelmet fordít a generációk közötti kapcsolatok erősítésére,
9. a családok együtt töltött minőségi idejének támogatására kulturális és szabadidős programokat szervez,
10. a létesítmények adottságait figyelembe véve és lehetőségeihez mérten helyet biztosít egyes, a tanulóifjúságot érintő összejövetelekhez, kulturális igényeik színvonalas gazdagításához,
11. a kerületi köznevelési intézményekkel együttműködve gyermek- és ifjúsági rendezvények megszervezésében és megrendezésében működik közre,
12. a lelki egészség megőrzését szolgáló programokat szervez,
13. könnyű- és komolyzenei, irodalmi és filmművészeti témájú kulturális programokat, rendezvényeket szervez.
14. Az egész életre kiterjedő tanulás feltételeinek biztosítása alapszolgáltatás körében:
15. iskolarendszeren kívüli öntevékeny, önképző szakköröket működtet a lakosság igényeihez igazodóan,
16. ismeretterjesztő programokat szervez,
17. a hátrányos helyzetű gyermekek számára az életesélyeiket javító tanulási lehetőségeket biztosít,
18. hozzásegíti az érdeklődőket az elektronikus közszolgáltatások megismeréséhez, a digitális világban történő eligazodáshoz.
19. A hagyományos közösségi kulturális értékek átörökítése feltételeinek biztosítása alapszolgáltatás körében:
20. közreműködik Erzsébetváros történelmi és kulturális hagyományainak ápolásában, programokat szervez, együttműködik más szervezetekkel,
21. zenei-, irodalmi-, képzőművészeti- és filmművészeti előadásokat, programokat, kiállításokat szervez,
22. a helyi nemzetiségi önkormányzatokkal együttműködve a különböző kultúrák találkozásának jegyében kulturális és gasztronómiai eseményeket szervez,
23. az anyanyelv ápolása érdekében programokat szervez,
24. az Önkormányzattal együttműködve szervezi az állami, a nemzeti, a társadalmi és a kerülethez kötődő ünnepek helyi eseményeit, programjait.
25. Az amatőr alkotó- és előadó-művészeti tevékenység feltételeinek biztosítása alapszolgáltatás körében:
26. tehetségkutató versenyeket, előadó művészeti programokat, workshopokat, alkotótáborokat szervez,
27. művészeti szervezetek, egyesületek számára helyszínt biztosít próbák, előadások megrendezéséhez
28. bemutatkozási lehetőséget nyújt egyes művészeti jellegű egyesületeknek, kortárs alkotók részére.
29. A tehetséggondozás- és fejlesztés feltételeinek biztosítása alapszolgáltatás körében:

A hátrányos helyzetű fiatalok felzárkózását segítő tanórán kívüli foglalkozásokat, művészeti és kompetenciafejlesztő programokat biztosít,

1. A kulturális alapú gazdaságfejlesztés alapszolgáltatás körében:

Az Önkormányzattal és a helyi szolgáltatokkal együttműködve programokat szervez a kerület magas színvonalú kulturális életének biztosítása érdekében, hozzájárulva ezzel a kerület kulturális arculatának formálásához.

1. Általános nyitvatartási idő alatt információs szolgáltató tevékenységet végez, a lakosság részére szervezett kulturális programokról. Programkínálatáról a lakosságot havonta nyomtatott formában tájékoztatja.
2. Külön megállapodás alapján részt vesz egyéb rendezvények koordinálásában, szervezésében, lebonyolításában, az Önkormányzattal egyeztetett módon.
3. Ellát minden olyan feladatot, mellyel az Önkormányzat, vagy az Önkormányzat Szervezeti és Működési Szabályzatában erre felhatalmazott szerv, vagy személy az Mötv. 13. §-ban meghatározott kulturális, közművelődési közfeladat megvalósítása érdekében megbízza.

**IV. A közszolgáltatás ellentételezése**

1. Az Önkormányzat az ERŐMŰVHÁZ Nonprofit Kft. jelen közszolgáltatási szerződésben foglaltak teljesítésével kapcsolatban felmerült kiadásainak, jelen közszolgáltatási szerződés teljesítésével kapcsolatban elért bevételeit meghaladó összegét ellentételezi, kompenzálja.
2. [[4]](#footnote-4)A III. részben megfogalmazott közfeladatok megvalósítására az ERöMŰVHÁZ Nonprofit Kft. minden év október 31. napjáig pénzforgalmi szemléletben elkészíti a következő évre az éves közszolgáltatási tervet. A terv tartalmazza a tervezett programokat, rendezvényeket, a közszolgáltatási szerződés ellátásával kapcsolatos tervezett kiadásokat és bevételeket. Az éves közszolgáltatási tervet úgy kell elkészíteni, hogy annak végrehajtása ellenőrizhető legyen.

2.1. [[5]](#footnote-5)Az éves közszolgáltatási tervben a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet 3. §-ában meghatározott figyelembevételével legalább az alábbi tartalom bemutatása szükséges:

1. a tárgyévi tervezett programok, rendezvények bemutatása,
2. a tervezett kiadások és bevételek részletes bemutatása,
3. a működéshez szükséges díjazás finanszírozási tervét,
4. a szükséges létszám bemutatása,
5. a feladatellátás szakmai, tárgyi feltételei.

2.2. Az elfogadott közszolgáltatási terv alapján a közszolgáltatás ellátásához kapcsolódó következő évi költségvetésben szereplő éves kompenzációs keret összegéről a tárgyévet megelőző év december 31. napjáig az önkormányzat Képviselő-testülete dönt

1. [[6]](#footnote-6)A Képviselő-testület 2.2 pont szerinti döntése nyomán az Önkormányzat és az ERöMŰVHÁZ Nonprofit Kft. jelen szerződéshez kapcsolódóan minden év december 31. napjáig a következő évi (január 01. napjától december 31. napjáig) kompenzációs keretösszeg meghatározására kiegészítő szerződést köt.
2. 2017. évre vonatkozóan a közszolgáltatási terv elkészítésének határideje 2017. január 31. melynek elfogadásáról a Képviselő-testület a 2017. februári ülésén dönt. A Képviselő-testület a döntés meghozataláig a 2017. évi átmeneti költségvetése terhére, - a 2016. évi adatok alapján jelen szerződés kiegészítéseként 39.600.000 Ft forint összegű előzetes kompenzációt biztosít, melyet a 2017. évi kompenzációs keret számításánál figyelembe kell venni.
3. [[7]](#footnote-7)A III. pontban meghatározott feladatok ellátására az Önkormányzat átmeneti gazdálkodásáról szóló mindenkori rendeletében, továbbá a tárgyévi költségvetési rendeletében e célra meghatározott előirányzat terhére biztosítja az éves kompenzációs keret összegét.
4. [[8]](#footnote-8) A kompenzáció megfizetésére havonta kerül sor, számla és az azt alátámasztó elszámolás alapján.

6.1.[[9]](#footnote-9)

7. *[[10]](#footnote-10) Az ERöMŰVHÁZ Nonprofit Kft. likviditásának biztosítására tárgyév január 31. napjáig egyszeri 50.000.000 Ft összegben előleg igénylésére jogosult, melyet a tárgyév december havi elszámolásánál kell bevételként figyelembe venni, s mellyel a tárgyévet követő év január 10. napjáig köteles elszámolni.*

1. [[11]](#footnote-11) A közszolgáltatásokkal kapcsolatos bevételeiről és kiadásairól az ERöMŰVHÁZ Nonprofit Kft. elszámolni köteles telephelyenkénti, valamint működési és programköltség szerinti bontásban. Az elszámolást a tárgyhónapot követő hónap 10. napjáig kell benyújtani. Az elszámolás ellenőrzését a Polgármesteri Hivatal Humánszolgáltató Irodája végzi a benyújtást követő 5 napon belül. Az elszámolás eredményeként a bevételeket meghaladó kiadások ellentételezésére a „közszolgáltatás …. havi kompenzációja” címen az ERöMŰVHÁZ Nonprofit Kft. számla kibocsátására jogosult a tárgyhót követő hónap 15. napjáig.
2. [[12]](#footnote-12) A befogadott számla összegét az Önkormányzat 15 napon belül átutalja az ERöMŰVHÁZ Nonprofit Kft. bankszámláira.
3. Az ERŐMŰVHÁZ Nonprofit Kft. a számlához elszámolást köteles csatolni a VII. 2. pontban részletezettek alapján. Hiányosan dokumentált, vagy dokumentáció nélkül benyújtott számla nem fogadható be.
4. Az ERöMŰVHÁZ Nonprofit Kft. számlájának teljesítése igazolására a Polgármesteri Hivatal Humánszolgáltató Irodája jogosult. Az Iroda köteles vizsgálni, hogy a kompenzáció igényléshez benyújtott kiadások közvetlenül, vagy közvetve jelen közszolgáltatási szerződésben meghatározott feladatok elérését szolgálták-e. Ezen feltételeknek meg nem felelő kiadásokra kompenzáció az Önkormányzat költségvetéséből nem nyújtható. A figyelembe vehető kiadások körét a VII.1. pont részletezi.
5. Felek megállapodnak abban, hogy amennyiben a tárgyévet megelőzően megállapított éves kompenzációs keret összege a jelen szerződésben meghatározott közszolgáltatási feladatok tárgyévi ellátását nem fedezi, abban az esetben a Felek a közszolgáltatási feladatok ellátásának gördülékenysége érdekében az éves kompenzációs keretről szóló megállapodást közös megegyezéssel módosítják, amennyiben a Képviselő-testület az ERöMŰVHÁZ Nonprofit Kft. által benyújtott kiegészítő tervet megalapozottnak tartja.
6. [[13]](#footnote-13)Ha az ERöMŰVHÁZ Nonprofit Kft.a 2012/21/EU bizottsági határozat 5. cikkének megfelelően meghatározott összeget meghaladó kompenzációban részesül, az túlkompenzációnak minősül és a kedvezményezettnek ezt vissza kell fizetnie, annak mértékétől függetlenül a tárgyév december havi elszámolásának elfogadását követő 5 napon belül.
7. [[14]](#footnote-14)A visszafizetett összeg nem érvényesíthető kiadásként a visszafizetés időszakában benyújtott elszámolásban.
8. Felek együttműködve mindent megtesznek annak érdekében, hogy az ERöMŰVHÁZ Nonprofit Kft. állami, pályázati, alapítványi stb. támogatáshoz jusson, az így nyert támogatáshoz további kompenzáció nem nyújtható.
9. [[15]](#footnote-15)Felek megállapodnak abban, hogy jelen szerződés keretében megvalósult könyvkiadás esetén a könyv értékesítéséből származó bevétel az Önkormányzatot illeti meg, az ERöMŰVHÁZ Nonprofit Kft. az értékesítésből származó bevétel alapján 7,5%-os mértékű jutalékra jogosult. E pont rendelkezései a 2018. évi könyvkiadások elszámolásaira is vonatkoznak.

**V.**

**A tevékenység, illetve a szolgáltatás helyszínének, időtartamának, a nyitva tartás rendjének meghatározása**

1. [[16]](#footnote-16)Az ERöMŰVHÁZ Nonprofit Kft.
2. a használatra átadott Király utca 11. szám alatti épület nyitvatartási idejét az igénybevételtől függően, de minimum heti 40 órában határozza meg.
3. a kiállítóhelyként üzemelő Róth Miksa Emlékház és Gyűjtemény nyitvatartási idejét minimum heti 36 órában határozza meg, a nyitvatartás személyi feltételét az ERöMŰVHÁZ Nonprofit Kft**.** biztosítja.
4. [[17]](#footnote-17)
5. [[18]](#footnote-18)a használatra átadott Hernád u. 42-46. (IV. emelet) szám alatti épület nyitvatartási idejét az igénybevételtől függően, de minimum heti 24 órában határozza meg.

1a.[[19]](#footnote-19) A 2022. november 1. – 2023. március 31 közötti időszakban az V. 1. pontban meghatározottaktól eltérően ERöMŰVHÁZ Nonprofit Kft. használatára átadott telephelyek nyitvatartási idejét felek az alábbiak szerint határozzák meg:

1. a Király utca 11. szám alatti telephelyen működő K11 Rendezvényközpont és Művelődési Ház nyitvatartási ideje minimum heti 40 óra,
2. a Csányi u. 5. szám alatti telephelyen működő Erzsébetvárosi Zsidó Történeti Tár nyitvatartási ideje minimum heti 21 óra,
3. a Nefelejcs u. 26. szám alatt közérdekű muzeális gyűjteményként működő Róth Miksa Emlékház és Gyűjtemény zárva tart
4. a Hernád u. 42-46. (IV. emelet) szám alatti épületben működő Pest mozi kiállítás zárva tart.

2. [[20]](#footnote-20)A közművelődési feladat megvalósításában közreműködők szakképzettségét illetően a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X.30.) EMMI rendelet, a kulturális szakemberek továbbképzéséről szóló 32/2017. (XII. 12.) EMMI rendelet, és a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvényben megfogalmazott követelmények az irányadóak.

3. Az ERöMŰVHÁZ Nonprofit Kft. köteles gazdálkodását a tőle elvárható gondossággal, a költséghatékonyságot szem előtt tartva folytatni, különösen:

- nem folytathat összességében veszteséges egyéb tevékenységet;

- egyéb tevékenysége nem veszélyeztetheti a közszolgáltatási tevékenységét, ugyanakkor törekszik a rendelkezésére álló személyi állomány és eszközök minél teljesebb hatékony kihasználására.

4. Az ERöMŰVHÁZ Nonprofit Kft. jogosult arra, hogy a közszolgáltatási tevékenységek teljesítése érdekében - a jogszabályok rendelkezéseinek figyelembevételével - egy vagy több közreműködőt vegyen igénybe. A közreműködő teljesítéséért úgy felel, mintha saját maga teljesített volna.

5. [[21]](#footnote-21)Az ERöMŰVHÁZ Nonprofit Kft. havi programkínálatát – a tárgyhónapot megelőző hónap utolsó napjáig - előzetesen megküldi a Polgármesteri Hivatal Humánszolgáltató Irodájának.

**VI.**

**A közszolgáltatások teljesítéséhez rendelkezésre álló eszközök**

1. [[22]](#footnote-22) Felek rögzítik, hogy Önkormányzat az ERöMŰVHÁZ Nonprofit Kft. alapító okiratában foglalt, székhelyként illetve telephelyekként megjelölt ingatlanok használati jogát térítés nélkül az ERöMŰVHÁZ Nonprofit Kft. rendelkezésére bocsájtotta. Az Önkormányzat ugyancsak ingyenesen az ERöMŰVHÁZ Nonprofit Kft. használatába adta ezen ingatlanokhoz tartozó leltár szerinti ingóságokat feladatellátás céljából.

2. A meglévőkön felül, a feladatellátáshoz szükséges eszközök, anyagok beszerzése, az eszközállomány gyarapítása, annak pótlása az ERöMŰVHÁZ Nonprofit Kft. feladata.

3. Az ERöMŰVHÁZ Nonprofit Kft. vállalja, hogy a tulajdonába átadott, közművelődési tevékenységének folytatásához szükséges további eszközöket a jó gazda gondosságával óvja meg, azokat nem idegeníti el.

4. [[23]](#footnote-23)Az ERöMŰVHÁZ Nonprofit Kft. az 1. pont szerinti ingóságokkal kapcsolatosan ellátja az analitikus nyilvántartás vezetési kötelezettségéhez kapcsolódó alábbi feladatokat:

a) adatszolgáltatás: a nyilvántartás alapján negyedévente, a tárgynegyedévet követő hónap 10. napjáig adatszolgáltat az adott negyedévben az eszközök bruttó és nettó értékében történt változásokról.

b) [[24]](#footnote-24)a leltározási feladat elvégzése: Budapest Fővárosi VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 3. § (2) bekezdése szerinti három évenként történő mennyiségi felvétel, továbbá évente az Önkormányzat mérlegéhez a leltári alátámasztás biztosítása egyeztetéses leltárral, a tárgyévet követő év február 01. napjáig.

c) évente selejtezési javaslat kidolgozása, az Önkormányzat döntéshozó szerve felé történő benyújtása.

**VII.**

**Az elszámolás szabályai**

1.[[25]](#footnote-25)Az ERöMŰVHÁZ Nonprofit Kft. által elszámolhatóak a jelen szerződés III. pontjában meghatározott feladatok elvégzésének teljesítésével kapcsolatban felmerülő kiadások:

1. [[26]](#footnote-26)a közszolgáltatási feladatok ellátásával összefüggő, működéssel kapcsolatos közvetett általános, üzemeltetési kiadások, bérleti költségek, karbantartási, közüzemi kiadások, telefon, internet, irodaszer, egyéb kiadások és vásárolt szolgáltatások (jogi, gazdasági, tanácsadási, egyéb);
2. a gazdasági társaság ügyvezetésével, a felügyelő bizottság működésével, az adminisztrációs feladatellátással, ügyintézéssel, adatszolgáltatással kapcsolatos kiadások;
3. a gazdasági társaság működésével összefüggő, a b) pontba nem tartozó személyi jellegű kiadások és járulékai;
4. a programokhoz tartozó közvetlen kiadások;
5. adó-, és adójellegű kifizetések.

2. [[27]](#footnote-27)A IV. 10. pont szerinti elszámolást a következők szerint kell elkészíteni:

1. a pénzügyileg teljesített bevételeket és kiadásokat elszámolási időszakonként, számviteli bizonylatonként olyan összesítőkbe kell felvezetni, melyek a közvetlen bevételeket és kiadásokat telephelyenként, a közvetett bevételeket és kiadásokat társasági szinten elkülönítetten mutatják be.
2. A bevételekről készítendő összesítő tartalmazza az elszámolás részét képező bevételt igazoló számviteli bizonylatok sorszámát, típusát, a kiállításának keltét, a teljesítésének dátumát, a gazdasági esemény rövid leírását, nettó összegét, bruttó összegét, a kompenzációnál elszámolt összeget, a számviteli bizonylat vevőjének nevét, amennyiben jogszabály előírja adószámát, a pénzügyi teljesítés időpontját, valamint az ERöMŰVHÁZ Nonprofit Kft képviseletére jogosult vagy az általa meghatalmazott személy aláírását.
3. A kiadásokról készítendő összesítő tartalmazza az elszámolás részét képező költséget igazoló számviteli bizonylatok sorszámát, típusát, a kiállításának keltét, a teljesítésének dátumát, a gazdasági esemény rövid leírását, nettó összegét, bruttó összegét, a kompenzáció terhére elszámolt összeget, a számviteli bizonylat kiállítójának nevét, adószámát, a pénzügyi teljesítés időpontját, valamint az ERöMŰVHÁZ Nonprofit Kft. képviseletére jogosult vagy az általa meghatalmazott személy aláírását.
4. [[28]](#footnote-28)A közvetlen bevételeket meghaladó kiadásokat telephelyenként kell megállapítani és az elszámoló lapra felvezetni.
5. [[29]](#footnote-29)A közvetett bevételeket meghaladó kiadásokat társasági szinten kell megállapítani és az elszámoló lapra felvezetni

* amennyiben a társaság egyéb, arányosítást okozó tevékenységet nem végzett, a teljes összeget,
* amennyiben a társaság a közszolgáltatási feladatellátáson kívül egyéb tevékenységet is végzett, akkor a VII. 2.1. d) pont szerinti számítás szerinti kompenzációba beszámítható összeget.

f) Az[[30]](#footnote-30) elszámoló lapok tételeit összesíteni kell, mely összesítés eredményét kell a IV. 8. pont szerint készítendő számlákra felvezetni. Az ügyvezető által aláírt elszámoló lap a számla mellékletét képezi.

* 1. [[31]](#footnote-31)Az elszámoláshoz az alábbi dokumentumok benyújtása szükséges:

a) elszámolási időszakban pénzügyileg teljesített VII. 1. pontban meghatározott kiadásokat igazoló, számviteli bizonylatok, valamint adó- és járulékbevallások másolata,

b) tárgyhavi pénztárjelentések, banki kivonatok, előleg nyilvántartás másolata.

c) a társaság képviselőjének nyilatkozata, hogy az elszámolásban feltüntetett kiadások kifizetése előtt azok jogosságáról és összegszerűségéről – az ellenszolgáltatás teljesítését követően esedékes kifizetés előtt ezen felül az ellenszolgáltatás teljesítéséről is – előzetesen meggyőződött, illetve ezen kiadások teljes mértékben a közszolgáltatási szerződésben meghatározott feladatok ellátását szolgálták.

d) a közszolgáltatási feladattal való arányosítást tartalmazó, a kompenzáció összegébe beszámíthatóságot igazoló számítás.

Az a)-d) pont szerinti dokumentumok elektronikus adathordozón is benyújthatóak.

3. [[32]](#footnote-32)Az egyéb tevékenység közvetlen költségét közfeladatként tilos elszámolni. A szerződés V.3. pontja szerinti tevékenység végzése esetén arányosítással kell megállapítani a közfeladatra jutó és az egyéb tevékenységre jutó általános költségeket.

4. Amennyiben a Humánszolgáltató Iroda a benyújtott számlát, elszámolást hiányosnak, vagy megalapozatlannak tartja, határnap kitűzése mellett a bizonylatok módosítására, kiegészítésére hívja fel az ERŐMŰVHÁZ Nonprofit Kft-t.

5. [[33]](#footnote-33)Jelen szerződés alapján az ERöMŰVHÁZ Nonprofit Kft. a tárgyévet követő április 30-ig szakmai beszámoló keretében köteles az Önkormányzat részére részletesen bemutatni a vállalt és biztosított közművelődési közszolgáltatási feladatokat, melyet a Képviselő-testület fogad el.

6. [[34]](#footnote-34)Az ERöMŰVHÁZ Nonprofit Kft. pénzügyi helyzetéről tárgyévi pénzügyi elszámolásként mint 100 %-os önkormányzati tulajdonban álló gazdasági társaság minden év április 30. napjáig a tárgyévet megelőző évre vonatkozó egyszerűsített éves beszámolót és könyvvizsgálói jelentést az Önkormányzat felé köteles benyújtani. A Képviselő-testület által elfogadott egyszerűsített éves beszámolót – a hatályos jogszabályok szerint- letétbe helyezi és közzé teszi.

**VIII.**

**Záró rendelkezések**

1. A jelen szerződésben meghatározott közszolgáltatások körét a Felek közös megegyezéssel felülvizsgálhatják, illetve módosíthatják, új tevékenységeket és közösségi színtereket vonhatnak a kompenzáció módosításával egyidejűleg jelen szerződés hatálya alá.
2. Az esetleges vitás kérdésekben a felek elsősorban egyeztetés és közös megegyezés útján kívánnak eljárni. Az Önkormányzat társasági hatáskört kizárólag abban az esetben von magához, amennyiben a Felügyelő Bizottság, illetve a könyvvizsgáló jelentéséből arra lehetne következtetni, hogy a társaság cél szerinti tevékenysége, illetőleg gazdálkodásának biztonsága veszélyeztetett.
3. Az ERöMŰVHÁZ Nonprofit Kft.-vel való kapcsolattartást, a közszolgáltatás megvalósításának ellenőrzését, valamint minden, a jelen szerződésből fakadó vagy azzal összefüggésben szükségessé váló operatív ügyintézést és a kompenzáció folyósításának előkészítését a Budapest Főváros VII. kerület Erzsébetváros Önkormányzata Polgármesteri Hivatala végzi. E feladatokat a Humán Szolgáltató Iroda vezetője koordinálja.
4. A 3. pont szerinti feladatokat a III.15-16. pont alapján ellátott feladatok tekintetében az illetékes szakiroda látja el.
5. Az ERöMŰVHÁZ Nonprofit Kft. kijelenti, hogy az államháztartásról szóló 2011. évi CXCV. tv. 50. § (1) bekezdése szerinti átlátható szervezetnek minősül.
6. Jelen keretszerződés alapján az ERöMŰVHÁZ Nonprofit Kft. a 2012/21/EU bizottsági határozat alapján közszolgáltatásért járó ellentételezésben részesül.
7. [[35]](#footnote-35)A kompenzáció mértékét a 2012/21/EU bizottsági határozat 5. cikke szerint kell megállapítani. A kompenzáció mértéke nem haladhatja meg a közszolgáltatás ellátásának nettó költségét, azaz a közszolgáltatás működtetésével kapcsolatban felmerült költségek és az ezzel összefüggésben keletkezett bevételek különbségét. A közszolgáltatás ellátásához kapcsolódó sajáttőke-rész alapján várható ésszerű profitot a kompenzáció nem tartalmaz.
8. Amennyiben az ERöMŰVHÁZ Nonprofit Kft.a közszolgáltatás körén belül és kívül is végez tevékenységeket, akkor a 2012/21/EU bizottsági határozat 5. cikk (9) bekezdése értelmében a közszolgáltatás költségeit és bevételeit a többi szolgáltatásétól elkülönítve kell kimutatnia belső számláiban, a költségek és bevételek elkülönítésének paramétereivel együtt. A közszolgáltatáson kívül eső tevékenységek költségei magukban foglalják az összes közvetlen költséget, a közös költségek arányos részét és a megfelelő tőkemegtérülést. E költségekre nem adható ellentételezés.
9. Az ERöMŰVHÁZ Nonprofit Kft.köteles olyan számviteli rendet, ehhez kapcsolódó belső bizonylati rendet és szabályozást kialakítani, amely használata hitelt érdemlően, elkülönítetten és áttekinthetően – a hatályos jogszabályok betartása mellett – biztosít lehetőséget a közszolgáltatással kapcsolatos bevételek és kiadások nyilvántartására. A kedvezményezett a kompenzációról olyan elkülönített elszámolást köteles vezetni, amelyből a 2012/21/EU bizottsági határozat 5. cikkének (2)-(4) bekezdésben meghatározott követelmények ellenőrizhetőek.
10. A 2012/21/EU bizottsági határozat 8. cikkének megfelelően Felek kötelesek a jelen szerződéssel kapcsolatos valamennyi dokumentumot a megbízás lejártától számított 10 éven át megőrizni.
11. Az ERöMŰVHÁZ Nonprofit Kft. köteles a jelen szerződéssel kapcsolatos bármely dokumentumot az Önkormányzat ilyen irányú felhívása esetén az Önkormányzat részére a felhívásban megjelölt határidőig megküldeni.
12. Az e szerződésben nem szabályozott kérdések tekintetében, a vonatkozó jogszabályok, különösen az 1997. évi CXL. törvény, a 2013. évi V. törvény (Ptk.) és a 2012/21/EU bizottsági határozat rendelkezései az irányadók.
13. A jelen szerződés 2017. január 1-jén lép hatályba, ezzel egyidejűleg a felek által 2015. május 5-én megkötött közszolgáltatási keretszerződés és annak módosításai hatályukat vesztik.

Budapest, …………………..… Budapest, ……………………......

|  |  |
| --- | --- |
| ………………………………………….. | ………………………………………….. |
| **Budapest Főváros VII. kerület**  **Erzsébetváros Önkormányzata**  Képviseli: Niedermüller Péter polgármester | **ERöMŰVHÁZ Nonprofit Kft.**  Képviseli: Runda Margit ügyvezető |

|  |  |
| --- | --- |
|  |  |
| Jogilag ellenőrizte:  ………………………………  Tóth László  Jegyző |  |
| Pénzügyi ellenjegyző:  ….................................................  Nemes Erzsébet  gazdasági vezető |  |

1. Módosult a Keretszerződés 6. módosítása alapján. [↑](#footnote-ref-1)
2. Módosult a Keretszerződés 6. módosítása alapján. [↑](#footnote-ref-2)
3. Módosult a Keretszerződés 6. módosítása alapján. [↑](#footnote-ref-3)
4. Módosult a Keretszerződés 1. számú módosítása alapján. [↑](#footnote-ref-4)
5. Módosult a Keretszerződés 1. számú módosítása alapján. [↑](#footnote-ref-5)
6. Módosult a Keretszerződés 1. és 6. számú módosítása alapján. [↑](#footnote-ref-6)
7. Módosult a Keretszerződés 1. számú módosítása alapján. [↑](#footnote-ref-7)
8. Módosult a Keretszerződés 1., és 5. számú módosítása alapján. [↑](#footnote-ref-8)
9. Hatályon kívül helyezte a Keretszerződés 8. számú módosítása. [↑](#footnote-ref-9)
10. Módosult a Keretszerződés 1. 5. és 8. számú módosítása alapján. [↑](#footnote-ref-10)
11. Módosult a Keretszerződés 1. és 5. számú módosítása alapján. [↑](#footnote-ref-11)
12. Módosult a Keretszerződés 1. és 5. számú módosítása alapján. [↑](#footnote-ref-12)
13. Módosult a Keretszerződés 5. számú módosítása alapján. [↑](#footnote-ref-13)
14. Módosult a Keretszerződés 5. számú módosítása alapján. [↑](#footnote-ref-14)
15. Beépült a Keretszerződés 4. számú módosítása alapján. [↑](#footnote-ref-15)
16. Módosult a Keretszerződés 6. módosítása alapján. [↑](#footnote-ref-16)
17. Hatályon kívül helyezte a Keretszerződés 8. számú módosítása. [↑](#footnote-ref-17)
18. Beépült a Keretszerződés 3. számú módosítása alapján. [↑](#footnote-ref-18)
19. Beépült a Keretszerződés 7. számú módosítása alapján. [↑](#footnote-ref-19)
20. Módosult a Keretszerződés 5. és 6. számú módosítása alapján. [↑](#footnote-ref-20)
21. Módosult a Keretszerződés 1. számú módosítása alapján. [↑](#footnote-ref-21)
22. Módosult a Keretszerződés 6. és 7. sz. módosítása alapján. [↑](#footnote-ref-22)
23. Beépült a Keretszerződés 2. számú módosítása alapján. [↑](#footnote-ref-23)
24. Módosult a Keretszerződés 6. módosítása alapján. [↑](#footnote-ref-24)
25. Módosult a Keretszerződés 1. számú módosítása alapján. [↑](#footnote-ref-25)
26. Módosult a Keretszerződés 6. módosítása alapján. [↑](#footnote-ref-26)
27. Módosult a Keretszerződés 1. számú módosítása alapján. [↑](#footnote-ref-27)
28. Módosult a Keretszerződés 5. számú módosítása alapján. [↑](#footnote-ref-28)
29. Módosult a Keretszerződés 5. számú módosítása alapján. [↑](#footnote-ref-29)
30. Módosult a Keretszerződés 5. és 6. számú módosítása alapján. [↑](#footnote-ref-30)
31. Beépült a Keretszerződés 1. számú módosítása alapján. Módosult a Keretszerződés 6. módosítása alapján. [↑](#footnote-ref-31)
32. Módosult a Keretszerződés 1. számú módosítása alapján. [↑](#footnote-ref-32)
33. Módosult a Keretszerződés 6. módosítása alapján. [↑](#footnote-ref-33)
34. Módosult a Keretszerződés 1. és 6. számú módosítása alapján. [↑](#footnote-ref-34)
35. Módosult a Keretszerződés 5. számú módosítása alapján. [↑](#footnote-ref-35)