|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

**Budapest Főváros VII. kerület Erzsébetváros Önkormányzatának Képviselő-testülete2023. július 12 - ei rendkívüli**

**ülésére**

|  |  |
| --- | --- |
| **Tárgy:** | Döntés a „Budapest VII. kerület, Klauzál téri park (hrsz: 34302) felújítása” tárgyú bonyolítói szerződés módosításáról és a szükséges pótlólagos fedezet biztosításáról |

**Készítette:**

dr. Jávori Péter

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata a Képviselő-testület 291/2022. (XI. 16.) számú határozata alapján 2022. december 1-jén Bonyolítói szerződést kötött az Erzsébetvárosi Fejlesztési és Beruházási Kft.-vel a Klauzál tér felújítása tárgyú projekt lebonyolítására 682.677.165,- Ft + ÁFA, azaz Hatszáznyolcvankettőmillió-hatszázhetvenhétezer-egyszázhatvanöt forint plusz általános forgalmi adó (bruttó 867.000.000,- Ft) összegben. Az Erzsébetváros Kft. a kivitelezés közbeszerzési eljárása során beérkezett ajánlatok alapján jelezte, hogy a bonyolítói szerződésben rögzített díj nem elegendő a közbeszerzési eljárás sikeres és eredményes lezárásához, ezért pótlólagos fedezet biztosítására van szükség. Az ajánlatok kiértékelése elkezdődött, annak eredményéről előzetesen nem lehetséges információt szolgáltatni. Az alkalmassági feltételek, a referenciák, a nyertes ajánlatot meghatározó súlyozási számítás, a felmerülő hiánypótlások teljesítése mind érdemben befolyásolhatják az eredményt, ezért a sorrendiségre és az eredményességre vonatkozóan egyelőre nem tudunk adatot szolgáltatni.

A többlet forrás biztosítása a közbeszerzési eljárás eredményessége szempontjából szükséges.

Az Erzsébetváros Kft. kimutatatása alapján a szerződésben foglalt nettó 682.677.165,-Ft + ÁFA díjon felül további, mindösszesen nettó 132.862.835,-Ft + ÁFA azaz bruttó 168.735.800,-Ft többlet forrás biztosítására van szükség a várható költségek és az Erzsébetváros Kft. bonyolítói díjának megfizetésére.

A Képviselő-testület hatáskörét a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 5. § (2) bekezdés a) pontja határozza meg.

## Kérem a tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzatának Képviselő-testülete …/2023. (VII.12.) határozata a „Budapest VII. kerület, Klauzál téri park (hrsz: 34302) felújítása” tárgyú bonyolítói szerződés módosításáról és a szükséges pótlólagos fedezet biztosításáról**

Budapest Főváros VII. kerület Erzsébetváros Önkormányzata Képviselő-testülete úgy dönt, hogy

1. hozzájárul a 2022. december 1-jén az Erzsébetvárosi Fejlesztési és Beruházási Kft.-vel a Klauzál tér felújítása tárgyú projekt lebonyolítására kötött bonyolítói szerződés módosításához, a várható költségek és az Erzsébetváros Kft. bonyolítói díjának fedezetére a keretösszeg mindösszesen nettó 132.862.835,-Ft + ÁFA, azaz bruttó 168.735.800,-Ft-tal történő megemeléséhez.
2. a 2023. évi költségvetésben bruttó 168.735.800,-Ft többlet forrást biztosít a Klauzál tér felújítása tárgyú projekt lebonyolítására, a 7201 cím Veszélyhelyzet tartalék kerete sor terhére.
3. felkéri a polgármestert az 1. pontnak megfelelően módosított bonyolítói szerződés aláírására.

**Felelős:** Niedermüller Péter polgármester

**Határidő:** 1-2. pont tekintetében azonnal, 3. pont tekintetében 2023. július 31.

Előterjesztés melléklete:

- Erzsébetváros Kft. kimutatása a Klauzál tér felújítás költségvetéséről

- Bontási jegyzőkönyv

- Eredeti bonyolítói szerződés

Budapest, 2023. június 27.

Niedermüler Péter

polgármester