|  |
| --- |
| **Budapest Főváros VII. kerület Erzsébetváros Önkormányzata**  **Szücs Balázs alpolgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

A Képviselő-testület 2023. július 12 - ei

rendkívüli ülésére

**Tárgy:**  Döntés a Budapest 150 emlékévhez kapcsolódó erzsébetvárosi kulturális programok megvalósítására vonatkozó 170/2023. (V. 17.) Képviselő-testületi határozat módosításáról

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Képviselő-testület 170/2023. (V.17.) határozatával döntött arról, hogy a Budapest 150 emlékévhez kapcsolódó ötletpályázatra beérkezett pályázatok közül mely pályázatokat részesíti támogatásban. (1. számú melléklet)

A támogatási szerződések megkötését megelőzően a nyertes pályázók közül Kováts Kriszta és a Budapesti Honismereti Társaság módosítási kérelemmel fordult a tisztelt Képviselő-testülethez.

Kováts Kriszta azzal a kéréssel fordult a Képviselő-testülethez, hogy a támogatási szerződést ne vele magánszemélyként, hanem a Ringlispíl Bt.-vel kösse meg az Önkormányzat, amely cég alkalmazásában áll. (2. számú melléklet)

A Budapesti Honismereti Társaság pedig a pályázatának tartalmát szeretné módosítani a tekintetben, hogy a tervezett 2024/1. lapszám helyett a 2023. október 10-én kiadni tervezett 2023/4. lapszámban, nagyobb terjedelemben tudnák megvalósítani a pályázati céljukat. (3. számú melléklet)

A módosítási kérelmek a pályázatok tartalmát érintik, ezért szükséges a Támogató jóváhagyása.

A Képviselő-testület hatáskörét a 170/2023. (V.17.) Képviselő-testületi határozat alapozza meg.

Kérem a tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2023. (VII.12.) határozata a Budapest 150 ötletpályázatra beérkezett pályázatok módosításáról, valamint a Képviselő-testület 170/2023. (V. 17.) határozatának módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. 170/2023. (V.17.) határozatának 1. pontját az alábbiak szerint módosítja:

a Budapest 150 emlékévhez kapcsolódó programok megvalósítása céljából kiírt pályázati felhívásra beérkezett pályázatok közül az alábbiak megvalósítása érdekében nyújt vissza nem térítendő támogatást 100%-os mértékű támogatási intenzitással:

|  |  |  |
| --- | --- | --- |
|  | **Pályázó neve** | **Támogatás összege** |
| 1. | Pillanat Művészeti Alapítvány | 2 117 300 Ft |
| 2. | Történelemtanárok Egylete | 500 000 Ft |
| *3.* | ***Ringlispíl Bt.*** | 800 000 Ft |
| 4. | Spirea Videós Műsorkészítő és Szolgáltató Bt. | 700 000 Ft |
| 5. | Menhely Alapítvány | 500 000 Ft |
| 6. | Epicentrum Egyesület | 165 000 Ft |
| 7. | Budapesti Honismereti Társaság | 210 000 Ft |
|  | **Összesen** | 1. **992 300 Ft** |

1. a Budapest 150 ötletpályázat keretében a Budapesti Honismereti Társaság által benyújtott és 210.000 Ft összegű támogatásban részesített pályázat tartalmának módosítását az alábbiak szerint elfogadja: a Budapest egyesítését, Erzsébetváros kiegyezéskori változásait és a 150 éves jubileum VII. kerületi vonzatait bemutató írás a Városunk című periodika 2023/4. lapszámában jelenik meg.

**Felelős:** Niedermüller Péter polgármester

**Határidő**: azonnal

Budapest, 2023. június 30.

Szücs Balázs

alpolgármester

Előterjesztés mellékletei:

1. számú melléklet: 170/2023. (V.17.) számú Képviselő-testületi határozat
2. számú melléklet: Kováts Kriszta kérelme
3. számú melléklet: Budapesti Honismereti Társaság kérelme