|  |
| --- |
| **Budapest Főváros VII. kerület Erzsébetváros Önkormányzata**  **Benedek Zsolt a FIDESZ-KDNP frakcióvezetője** |

Iktatószám:

Napirendi pont: ….

**ELŐTERJESZTÉS**

A Képviselő-testület 2023. július 12 - ei

rendkívüli ülésére

**Tárgy:**  Csatlakozás az Országgyűlés által elfogadott békepárti határozathoz

**Készítette:**

Benedek Zsolt

FIDESZ-KDNP frakcióvezető

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Európa és Magyarország is elszenvedi, hogy a szomszédunkban hosszú ideje háború dúl.

A helyzetet az elhibázott brüsszeli szankciók csak fokozták. Ezt mi, önkormányzati vezetők a munkánk során nap mint nap megtapasztaljuk.

Mára már teljesen világossá vált, hogy erre a nehéz helyzetre a legjobb megoldás erkölcsi és gazdasági értelemben is csak a béke lehet.

A Fidesz frakció – csatlakozva Szita Károly, a Megyei Jogú Városok Szövetsége elnökének javaslatához – indítványozza, hogy önkormányzatunk is csatlakozzon ahhoz a békepárti határozathoz, amit az Országgyűlés 5/2023. (III.31.) számon fogadott el az orosz-ukrán háború egyéves évfordulójáról.

Az Országgyűlés határozata az előterjesztés mellékletét képezi.

Erősítsük így mi is Magyarország békepárti álláspontját! Mondjunk határozott nemet a háborúra és szorgalmazzuk a mielőbbi békét, hisz ez minden magyar település érdeke.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének .../2023. (VII. 12.) határozata az Országgyűlés által elfogadott békepárti határozathoz történő csatlakozásról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy támogatja az Országgyűlés orosz-ukrán háború egyéves évfordulójáról szóló 5/2023. (III.31.) OGY határozatát, és egyetért annak tartalmával.

**Felelős:** Niedermüller Péter polgármester

**Határidő:** azonnal

Budapest, 2023. június 29.

Benedek Zsolt

FIDESZ-KDNP Frakcióvezető

Határozati javaslat melléklete: 5/2023. (III.31.) OGY határozat